Lokalt tillegg til Oslo-skolens ordensreglement, Stovner videregående skole 2018

1. Elever som ikke deltar i undervisningen på en måte som skaper et godt læringsmiljø, kan av

lærer gis et "grønt kort". "Grønt kort" gir eleven mulighet til å gjennomføre resten av undervisningsøkta på mediateket med oppgaver gitt av lærer eller de ansatte på mediateket. Dersom eleven viser god atferd og utfører sine oppgaver tilfredsstillende, føres det ikke

fravær. Dersom eleven ikke viser god atferd eller ikke utfører oppgavene tilfredsstillende, føres det fravær fra undervisningen for den tiden eleven ikke var i klasserommet/verkstedet. "Grønt kort" kan benyttes ved ulike typer forstyrrelser eller uønsket aktivitet i timene.

2. I undervisningstimene skal mobiltelefon være satt på lydløs eller være avslått, og skal ikke være synlig. Øreplugger og hodetelefoner kan heller ikke benyttes. Lærer kan i helt spesielle tilfelle gi tillatelse til bruk av øreplugger, hodetelefoner og mobiltelefon. Dersom en elev ikke legger vekk mobiltelefonen etter å ha en fått en advarsel, kan læreren inndra elevens mobiltelefon for resten av økta. Dersom eleven da ikke gir fra seg mobiltelefonen, får eleven "grønt kort" og har resten av økta på mediateket.

3. Elever som har fått "grønt kort" må gi fra seg mobiltelefonen på mediateket. Dersom eleven ikke gir fra seg mobiltelefonen, vil eleven bli bortvist av rektor for resten av dagen.

4. I den timeplanlagte undervisningstiden skal elevene oppholde seg i det undervisningsrommet som er angitt på timeplanen eller der læreren plasserer klassen/eleven. Elever kan ikke forlate klasserommet/verkstedet uten tillatelse fra lærer.

5. Dersom en elev forlater klasserommet/verkstedet uten tillatelse fra lærer, kan eleven bortvises for resten av økta. Fraværet føres som B-Bortvist dersom eleven mister mer enn 15 minutter av timen.

6. Lærer har delegert myndighet fra rektor til å bortvise for resten av undervisningsøkta

(maksimalt 2 klokketimer). Vedtak om bortvisning for resten av dagen gjøres av rektor.

7. Elever som er bortvist for resten av en undervisningsøkt, skal i resten av økta oppholde seg på mediateket. Elever som er bortvist for resten av dagen eller for 1-5 dager, kan ikke oppholde seg på skolens område og skal forlate skolens område så raskt som mulig etter at vedtak om

bortvisning er gjort.